Държавен вестник, бр. 39, 2011 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  39
ЗАКОН
за изменение и допълнение на Закона за опаз-
ване на земеделските земи (обн., ДВ, бр. 35 
от 1996 г.; изм., бр. 14 и 26 от 2000 г., бр. 28 
от 2001 г., бр. 112 от 2003 г., бр. 18, 29 и 30 от 
2006 г., бр. 13 и 64 от 2007 г., бр. 36 и 43 от 
2008 г., бр. 10 и 103 от 2009 г., бр. 87 от 2010 г. 
и бр. 19 от 2011 г.)
§ 1. В чл. 2 се правят следните изменения 
и допълнения:
1. Създава се нова ал. 4:
„(4) Строителство в земеделските земи без 
промяна на предназначението им може да се 
извършва за оранжерии, а за обекти, чиито 
функции са свързани със земеделското пред-
назначение на земята – при условия и по ред, 
определени с наредба на министъра на земеде-
лието и храните и министъра на регионалното 
развитие и благоустройството.“
2. Досегашната ал. 4 става ал. 5.
§ 2. В чл. 17 се правят следните изменения 
и допълнения:
1. В ал. 1, т. 1 след думите „50 дка“ се добавя 
„от пета до десета категория или не е поливна“.
2. В ал. 4 думите „и член на Комисията за 
земеделските земи или експерт на Министер-
ството на земеделието и храните“ се заличават.
§ 3. Създава се чл. 17а: 
„Чл. 17а. (1) Промяна на предназначението 
на земеделски земи за неземеделски нужди 
може да се допуска за:
1. изграждане на обекти на техническата 
инфраструктура по смисъла на Закона за ус-
тройство на територията;
2. създаване на нови или разширяване стро-
ителните граници на съществуващи урбанизи-
рани територии (населени места и селищни 
образувания);
3. създаване или разширяване границите на 
отделни урегулирани поземлени имоти извън 
строителните граници на съществуващи урбани-
зирани територии (населени места и селищни 
образувания).
(2) Не се изисква промяна на предназначени-
ето на земеделски земи за изграждането на ли-
нейни обекти на техническата инфраструктура, 
когато те не са разположени на повърхността 
на терена. В тези случаи се утвърждава само 
трасе на обекта.“
§ 4. В чл. 18 думата „площадки“ се заменя 
с „площадка и/или трасе“.
§ 5. В чл. 20а, ал. 2 се правят следните 
изменения:
1. В изречение първо думите „7-дневен срок“ 
се заменят с „30-дневен срок“.
2. Изречение второ се изменя така: „Поло-
жителното решение е основание за издаване 
на разрешение за изработване на подробен 
устройствен план при условията и по реда на 
Закона за устройство на територията.“
§ 6. В чл. 21 се правят следните изменения 
и допълнения:
1. Алинеи 1 и 2 се изменят така:
„(1) За всеки обект, който се предлага да бъде 
изграден или разширен върху земеделски земи, 
се определя необходимата площадка с проект 
за подробен устройствен план, а за линейните 
обекти на техническата инфраструктура – трасе 
с предварителен проект по чл. 126, ал. 6, т. 1 
от Закона за устройство на територията. За 
определянето на площадките и трасетата се 
изискват и влезли в сила решения или станови-
ща, издадени по реда на глава шеста от Закона 
за опазване на околната среда и по чл. 31 от 
Закона за биологичното разнообразие.
(2) Едновременно с основната площадка или 
трасе се определят необходимите спомагателни 
и допълнителни площадки и трасета за осигуря-
ване на транспортен достъп чрез път с трайна 
настилка, за електроснабдяване, водоснабдява-
не, събиране или отвеждане на отпадни води, 
терени за временно ползване и други, свързани 
с изграждането и/или с ползването на обекта.“
2. Създава се нова ал. 3:
„(3) За обекти, за които транспортният достъп 
се осъществява по селскостопански пътища и 
се предвиждат дейности, свързани с използва-
нето на транспортни машини с габарити или 
други технически характеристики, различни от 
предвидените за селскостопанските пътища, 
промяна на предназначението на земята за 
пътя се извършва по общия ред едновременно 
с основния обект.“
3. Досегашната ал. 3 става ал. 4 и в нея на-
края се поставя запетая и се добавя „и в други 
случаи, определени с правилника за прилагане 
на закона“.
4. Създава се ал. 5:
„(5) Когато за обектите се изисква предлага-
нето най-малко на две площадки или трасета, 
площадките се определят с предварителен про-
ект за подробен устройствен план, а трасетата 
за линейните обекти на техническата инфра-
структура – с предварителен проект с варианти 
на трасето по чл. 126, ал. 6, т. 1 от Закона за 
устройство на територията.“
§ 7. В чл. 23 се правят следните изменения 
и допълнения:
1. Досегашният текст става ал. 1 и в него 
думите „за държавни и общински нужди“ се 
заличават, а числото „100“ се заменя с „500“.
2. Създават се ал. 2 и 3:
„(2) При изграждане на национален обект 
по смисъла на Закона за държавната собстве-
ност или на общински обект от първостепенно 
значение по смисъла на Закона за устройство 
на територията ал. 1 не се прилага. 
(3) Изграждането и/или разширението на 
обекти за производство на електрическа енергия 
от възобновяеми енергийни източници, използ-
ващи фотоволтаични (слънчеви) системи, освен 
в случаите, когато производството на електри-
ческа енергия се използва за собствени нужди, 
се допуска върху неполивни земеделски земи от 
пета до десета категория или некатегоризируеми.“